**TELJESKÖRŰ ÁFA NYILATKOZAT**

Alulírott ………………………., mint a ………………………… (székhely: …………………………..; adószám: ………………………….) törvényes képviselője nyilatkozom, hogy az egyedi támogatási kérelem tárgyát képező tevékenység vonatkozásában az általános forgalmi adóról szóló 2007. évi CXXVII. törvény (a továbbiakban: ÁFA) alapján (megfelelő rész aláhúzandó):

Az általam képviselt szervezet

1. Nem alanya az ÁFÁ-nak. Az elszámolásnál az áfával növelt (bruttó) összeg kerül figyelembevételre. Kijelentem, hogy a pályázat költségvetési tervében az általános forgalmi adót tartalmazó összeget szerepeltetem és az elszámolásnál az áfával növelt (bruttó) összeg kerül figyelembevételre.

2. Alanya az ÁFÁ-nak, de a támogatásból finanszírozott projektem kapcsán áfa levonási jog nem illet meg (tárgyi mentes tevékenységet vagy adólevonási joggal nem járó tevékenységet végzek). Kijelentem, hogy a pályázat költségvetési tervébenaz általános forgalmi adót tartalmazó összeget szerepeltetem és az elszámolásnál az áfával növelt (bruttó) összeg kerül figyelembevételre.

3. Alanya az ÁFÁ-nak, az egyedi támogatási kérelemben megjelölt tevékenységgel kapcsolatban felmerült költségeimhez kapcsolódó áfára vonatkozóan adólevonási jog illet meg. Kijelentem, hogy a pályázat költségvetési tervében az általános forgalmi adót nem tartalmazó összeget szerepeltetem és az elszámolásnál az áfa nélküli (nettó) összeg kerül figyelembevételre.

4. Alanya az ÁFÁ-nak, de a jelen pályázathoz kapcsolódóan nem élhetek az áfára vonatkozó adólevonási jogommal. Vállalom, hogy az egyedi támogatási kérelemben a megjelölt tevékenységgel kapcsolatban felmerült költségeit tételesen elkülönítem és az ezekhez kapcsolódó áfára vonatkozó adólevonási jogommal nem élek, sem a tevékenység megkezdésekor, sem a szerződés érvényességi időtartamán belül. Kijelentem, hogy az pályázat mellékletét képező költségvetésben az általános forgalmi adót tartalmazó összeget szerepeltetem és az elszámolásnál az áfával növelt (bruttó) összeget veszem figyelembe.

5. Alanya az ÁFÁ-nak és jelen pályázathoz kapcsolódóan arányosítással állapítom meg a levonható és a le nem vonható áfa összegét. Kijelentem, hogy elszámolásnál az arányosítás számítását mellékelem. Kijelentem, hogy a pályázat mellékletét képező költségvetésben az általános forgalmi adót tartalmazó összeget arányosítottan szerepeltetem és az elszámolásnál a költségek ez esetben az arányosítással korrigált értékben kerülnek figyelembevételre.

Tudomásul veszem, hogy:

a) amennyiben a fenti nyilatkozat tartalmában, illetve az abban szereplő adatokban változás következik be, azt a változást követő 8 napon belül jelzem a Támogató felé.

b) amennyiben az általam képviselt szervezet az ÁFA törvény 142. §-a által előírt fordított adózás szerint a termék beszerzőjeként, illetve a szolgáltatás igénybevevőjeként kötelezett az áfa megfizetésére, továbbá e körben áfa levonási joggal nem rendelkezik, az érintett ügylet(ek)ről a beszámoló mellékletét képező nyilatkozaton külön számot adok és az ügylet(ek)et alátámasztó bizonylatokat elkülönítetten nyújtom be.

c) nem finanszírozhatóak a támogatásból azok az adók, amelyek bármilyen egyéb eszközzel, bármely hatóságtól visszaigényelhetők, visszatéríthetők vagy ellentételezhetők és nyilatkozatomat ennek tudatában teszem.

d) amennyiben pénzügyi támogatás vagy más gazdasági előny megszerzése végett valótlan tartalmú nyilatkozatot teszek, illetve valótlan tartalmú, hamis okiratot használok fel, bűncselekményt követek el, és minden esetben feljelentést von maga után.

e) az általam a pályázati eljárás bármely szakában tett valótlan, hamis adatszolgáltatás, vagy ilyen tartalmú nyilatkozattétel esetén a Támogató a támogatási összeg visszatartása, illetve a kifizetett támogatás kamataival együtt történő behajtása iránt a banki felhatalmazó nyilatkozat alapján haladéktalanul intézkedik.

f) a Támogató az általános forgalmi adóval kapcsolatos jogállásra vonatkozóan további nyilatkozatot, információt kérhet.

Budapest, 2025.

cégszerű aláírás